OpenLLM-France/wikimedia huggingface dataset:
# Nikolai Kuznetsov (ciclista soviètic)

* No confondre amb el posterior ciclista Nikolai Kuznetsov
Nikolai Kuznetsov (en rus Николай Кузнецов) fou un ciclista soviètic, especialista en pista. Del seu palmarès destaca la medalla de plata al Campionat del món de persecució per equips de 1981.

## Palmarès

* 1978
** Campió del món júnior en Persecució per equips (amb Víktor Manakov, Aleksandr Krasnov i Ivan Mitchenko)
* 1982
** Campió de la Unió Soviètica en Madison (amb Víktor Manakov)

## Referències

* ↑ «Campeonatos Mundiales en Pista». El Mundo Deportivo, 05-09-1981 [Consulta: 17 febrer 2016].

## Enllaços externs

* Fitxa a memoire-du-cyclisme.eu
# Patna (desambiguació)

«Patna» té aquests significats:
* Patna, ciutat de l'Índia, capital de Bihar
* Districte de Patna
* Patna, principat
* Canal de Patna
* Riu Patna
# Crystallographic Information File

L'Arxiu de Informació Cristal·logràfica (CIF) és un format estàndard d'arxiu de text per representar la informació cristal·logràfica, promulgat per la Unió Internacional de Cristal·lografia (IUCr). El format CIF va ser desenvolupat pel Grup de Treball d'Informació IUCr cristal·logràfica sota el patrocini de la Comissió IUCr de Cristal·lografia de dades i la Comissió IUCr de Revistes. El format d'arxiu va ser inicialment publicat per Hall, Allen, i Brown i des de llavors ha estat revisat, sent la versió més recent la 1.1. Les especificacions completes del format estan disponibles al lloc web IUCr. Molts programes d'ordinador per a la visió molecular són compatibles amb aquest format, incloent Jmol.
* format mmCIF
* Extensió de nom de fitxer .mcif
* Internet tipus de mitjà químic / x-mmcif
* Tipus de format de format d'arxiu química
* Hi està estretament relacionat el mmCIF, CIF macromolecular, que pretén ser una alternativa al format Data Bank de Proteïnes (PDB). També estretament relacionat és el Marc d'Informació Cristal·logràfica (Crystallographic Information Framework), un sistema més ampli de protocols d'intercanvi basats en diccionaris de dades i regles relacionals que es poden expressar en diferents formats, incloent, però no limitat a l'Arxiu de Informació
* Cristal·logràfica i XML.

## Referències

* ↑ Hall SR, Allen FH, Brown ID «The Crystallographic Information File (CIF): a new standard archive file for crystallography». Acta Crystallographica, A47, 6, 1991, pàg. 655–685. DOI: 10.1107/S010876739101067X.
* ↑ Brown ID, McMahon B «CIF: the computer language of crystallography». Acta Crystallographica B, 58, Pt 3 Pt 1, 2002, pàg. 317–24. Arxivat de l'original el 2015-02-27. PMID: 12037350 [Consulta: 27 febrer 2015]. Arxivat 2015-02-27 a Wayback Machine.

## Enllaços externs

* International Crystallographic Union
# Bjarne Riis

Bjarne Riis (Herning, 3 d'abril de 1964) fou un ciclista professional des del 1986 fins al 2000, anomenat Mr 60%, en al·lusió a la seva alta taxa d'hematòcrit.
En els seus primers anys com a professional, Riis fou un corredor força discret. Fou en la seva etapa més madura, a partir dels 29 anys que comença a destacar i passà a formar part de l'elit del ciclisme mundial, arribant a guanyar el Tour de França de 1996, justament l'any en què acabà el regnat de Miguel Indurain.
Una greu caiguda el 18 de juny de 1999 durant la seva participació en la Volta a Suïssa l'obligà a retirar-se definitivament l'any següent.
Després de retirar-se, Bjarne Riis continuà en el món del ciclisme com a director esportiu de l'equip Team CSC.
El 25 de maig de 2007 el corredor va convulsionar el món del ciclisme en reconèixer en una conferència de premsa a Copenhague que s'havia dopat amb EPO durant 5 anys, des de 1993 fins a 1998, situació per la qual el Tour de França ja no el considera vencedor de la seva edició de 1996, tot i que aquesta decisió depèn finalment de l'UCI (Unió Ciclista Internacional) que encara no s'ha pronunciat oficialment.

## Palmarès

* 1984
** Vencedor de 2 etapes de la Fletxa del Sud
* 1985
** 1r al Tour de la província de Lieja
* 1989
** Vencedor d'una etapa del Tour de la CEE
** Vencedor d'una etapa del Giro d'Itàlia
* 1990
** Vencedor de 2 etapes del Tour de la CEE
* 1992
** Campió de Dinamarca de ciclisme en ruta
* 1993
** Vencedor d'una etapa del Tour de França
** Vencedor d'una etapa del Giro d'Itàlia
* 1994
** Vencedor d'una etapa del Tour de França
* 1995
** Campió de Dinamarca de ciclisme en ruta
** 1r a la Volta a Dinamarca i vencedor d'una etapa
* 1996
** Campió de Dinamarca de ciclisme en ruta
** Campió de Dinamarca de ciclisme en contrarellotge
** 1r al Tour de França i vencedor de 2 etapes
** 1r a la Coppa Sabatini
** 1r al Gran Premi Midtbank
** 1r als Sis dies de Herning (amb Silvio Martinello)
* 1997
** 1r a l'Amstel Gold Race
** 1r al Gran Premi Aarhus
** 1r al Gran Premi Midtbank
** Vencedor d'una etapa del Gran Premi Tell
* 1998
** 1r al Gran Premi Midtbank
** Vencedor d'una etapa de l'Euskal Bizikleta

### Resultats al Tour de França

* 1989. 95è de la classificació general
* 1990. Abandona (17a etapa)
* 1991. 107è de la classificació general
* 1993. 5è de la classificació general. Vencedor d'una etapa
* 1994. 14è de la classificació general. Vencedor d'una etapa
* 1995. 3r de la classificació general
* 1996. 1r de la classificació general. Vencedor de 2 etapes
* 1997. 7è de la classificació general
* 1998. 11è de la classificació general

### Resultats al Giro d'Itàlia

* 1988. Fora de control (12a etapa)
* 1989. 86è de la classificació general. Vencedor d'una etapa
* 1990. 100è de la classificació general
* 1991. 43è de la classificació general
* 1992. 101è de la classificació general
* 1993. Abandona (5a etapa). Vencedor d'una etapa
* 1994. 70è de la classificació general

### Resultats a la Volta a Espanya

* 1987. Abandona (12a etapa)
* 1995. Abandona (10a etapa)

## Reconeixements

* 2n plaça en la Bicicleta d'Or (1996).

## Referències

* ↑ Bjarne Riis admet haver-se dopat durant cinc anys
# Trujillo

«Trujillo» té aquests significats:
* Topònims:
** Trujillo (Càceres), ciutat de la província de Càceres, a Extremadura (Espanya)
** Trujillo (Perú), ciutat del Perú, capital del Departament de La Libertad
** Trujillo Metropolitano, àrea metropolitana de Trujillo (Perú)
** Trujillo (Veneçuela), ciutat de Veneçuela
** Trujillo (Hondures), ciutat d'Hondures
** Trujillo (Colòmbia), municipalitat de Colòmbia
** Ciudad Trujillo, nom de la ciutat de Santo Domingo, capital de la República Dominicana, entre 1936 i 1961
** Estat de Trujillo, estat de Veneçuela
** Comarca de Trujillo, comarca d'Extremadura a la província de Càceres
* Biografies:
** Rafael Trujillo, diversos personatges
** María Antonia Trujillo Rincón, política espanyola, ministra d'habitatge
** Robert Trujillo, baixista estatunidenc, membre del grup musical Metallica des de 2003
** Bernardo Trujillo, guru estatunidenc de la gran distribució
** Chadwick A. Trujillo, astrònom estatunidenc
# Falcó berber

El falcó berber (Falco pelegrinoides; syn: Falco pelegrinus pelegrinoides) és una espècie d'ocell rapinyaire de la família dels falcònids (Falconidae). Habita estepes i deserts el nord d'Àfrica i parts de l'Àsia occidental i Central.

## Repartició

L'espècie habita el nord d'Àfrica i Àsia Occidental, des de la costa atlàntica del Magreb i l'Arxipèlag Canari, cap a l'est través d'Àfrica Septentrional i fins a la Península de Sinaí i nord de Somàlia, Aràbia, Pròxim Orient i Iraq. A l'est està repartida fins al sud de Rússia, Afganistan i Pakistan, arribant fins a l'oest de la Xina.
A les Illes Canàries, el falcó berber rep el nom de falcó taragote (castellà: halcón taragote).

### Subespècies

Té dues subespècies. L'una és Falco pelegrinoides pelegrinoides, que habita la regió de l'ovest de l'Iran fins a l'oceà Atlántic. L'altra —Falco pelegrinoides babylonicus— està repartida de l'est de l'Iran fins a la Mongòlia.

## Referències

* 1 2 «Falco pelegrinoides (Falco berber)». avibase.bsc-eoc.org. [Consulta: 24 febrer 2021].
* ↑ Europa Press. «Implantan dos emisores vía satélite a dos pollos de halcón taragote en Lanzarote para estudiar su ecología» (en castellà). eldiario.es, 04-05-2011. [Consulta: 24 febrer 2021].
# Old Crow (Canadà)

Old Crow (Teechik en kutchin) és una comunitat seca situada al territori canadenc del Yukon, en un medi periglacial. A data de 2008 tenia 267 habitants, la majoria dels quals pertanyien a la Primera Nació Vuntut Kutchin ameríndia de parla kutchin. La comunitat es troba a la vora del riu Porcupine, a la regió septentrional del territori. Old Crow és l'única comunitat del Yukon a la qual no es pot arribar en cotxe, de manera que cal prendre un vol cap a l'aeroport d'Old Crow per arribar-hi.

## Referències

* ↑ ANLC : Alaska Native Place Names (anglès)
# Patlıcanlı kebap

* Aquest article tracta sobre el kebab turc. Si cerqueu el estofat, vegeu «Patlıcan kebabı».
Patlıcanlı kebap o patlıcan kebap és un plat de carn picada de la cuina turca. Es fa amb carn vermella picada i rostida a la graella sobre una broqueta juntament amb trossos d'albergínia ("patlıcan" en turc) sense pelar. Les closques de l'albergínia es treuen en el moment de consumir i la part carnosa es fa unes petits dürüms, utilitzant un pa pla turc com el yufka, juntament amb la carn, cebes crues i julivert.
Una guia de turisme sobre Turquia defineix el patlıcan kebap com el millor de les varietats de kebap a la cuina turca.

## Referències

* ↑ Samantha Lafferty. Turkey's Aegean Coast: Ismir, Ephesus, Bodrum, Pergamon, Kusadasi & Beyond (Travel Adventures). Hunter Publishing, Inc, 2012, p. 89–. ISBN 978-1-58843-829-4.

## Vegeu també

* Patlıcan kebabı
* Patlıcanlı köfte
* Tokat kebap
# Costa del Molí (Abella de la Conca)

La Costa del Molí és una costa de muntanya i una partida rural del terme municipal d'Abella de la Conca, a la comarca del Pallars Jussà.
Està situada al sud-est de la vila d'Abella de la Conca i davant seu, a l'extrem occidental de la Serra de Carrànima. És la costa que davalla cap al riu d'Abella des de la cua d'aquesta serra.
Comprèn les parcel·les 125, 126, 128 a 133, 152, 159 a 162 i 202 del polígon 2 d'Abella de la Conca; consta de 17,7210 hectàrees amb tota mena de terrenys, però amb predomini de conreus de secà i ametllerars.
Aquesta partida està delimitada a llevant per les de Carrànima i Fontanet, al sud-est, per la de Fonguera, al sud per la dels Planers, a ponent per la de les Riberes, i al nord per la del Molí.

## Etimologia

Topònim romànic modern de caràcter descriptiu, és la costa que davalla de la serra cap al Molí Vell d'Abella.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 31 octubre 2011].

## Enllaços externs

* La Costa del Molí en el seu entorn, a l'Institut Cartogràfic de Catalunya
# Los ladrones viejos

Los ladrones viejos és un documental mexicà de l'any 2007 dirigit per Everardo González Reyes.

## Sinopsi

A Los ladrones viejos es narra la història de cinc lladres de la ciutat de Mèxic actius durant els anys seixanta i setanta. Cadascun d'ells ens compta sobre les seves gestes i tragèdies dins de la professió. Els protagonistes parlen sobre els seus primers passos com a lladres, descriuen les seves maneres de robatori (l'anomenat artegio) i el seu respecte per les normes i valors de l'ofici. Conforme passen els minuts del documental, entenem que “el Fantomas”, “el Carrizos”, “el Burrero”, “el Xochi” i “el Chacón” ens conten les seves històries des de presons en les quals probablement no arribaran a complir la seva condemna.

## Premis

Als L edició dels Premis Ariel va guanyar els premis a la millor edició (Juan Manuel Figueroa) i al millor documental, mentre que fou nominada a la millor pel·lícula i a la millor direcció. També va guanyar el premi al millor documental al Festival Internacional de Cinema de Guadalajara de 2007.

## Referències

* ↑ Los ladrones viejos. Leyendas del artegio, als arxius de la UNAM
* ↑ Los ladrones viejos de Everardo González a Letras Libres
* ↑ La película Luz silenciosa, de Carlos Reygadas, se llevó cinco premios Ariel, La Jornada, 20 de març de 2008
* ↑ Los ladrones viejos en el Festival Cinematográfico de la Filmoteca, La Jornada, 4 d'agost de 2007

## Enllaços externs

* Tràiler oficial a YouTube
# Bjedug

Els bjedug (rus: Бжедуг) són una de les dotze divisions tribals dels adigué.
Al segle xix eren considerats un grup ètnic a part. Molts d'ells van emigrar a l'Imperi Otomà a la dècada de 1860, si bé encara existia una comunitat de bjedug a la riba esquerra del riu Kuban, a la república d'Adiguèsia, prop de Krasnodar, la dècada de 1980.

## Personalitats

* Margarita Mamsirova, soprano russa

## Referències

* ↑ Rywkin, Michael; Wixman, Ronald. The Peoples of the USSR: An Ethnographic Handbook, 1984, p. 34. ISBN 0873325060.
# Universitat àrab d'Amman

La Universitat Àrab d'Amman (àrab: جامعة عمان العربي, Jāmiʿat ʿAmmān al-ʿArabiyya) és una universitat d'Amman, Jordània. Està especialitzada en estudis de postgrau.

## Facultats

* Facultat de Ciències de l'Educació i Psicologia
* Facultat de Tecnologies de la Informació
* Facultat de Negocis
* Facultat de Dret
* Facultat de Farmàcia
* Facultat d'Enginyeria

## Rectors

* Said Al-Tal (2000-2012)
* Amin Mahmoud (2013-2013)
* "Muhammad Subhi" Abu-Salih (2013-2013) (rector en funcions)
* Farid Abu Zina (2013-2014) (rector en funcions)
* Mahmoud Al-Sheyyab (2014-2014)
* "Mohamed Nazieh" Hamdi (2014-2014) (rector en funcions)
* Omar Al-Jarrah (2014-2016)
* Ghassan Kanaan (2016-2017) actuant
* Maher Saleem (2017-2020)
* Khaled Al Tarawneh (2020-2020) actuant
* Mohammad Al-Widyan (actual rector)

## Referències

* ↑ https://www.aau.edu.jo/en/node/192
* ↑ «الدكتور أمين محمود رئيسا لجامعة عمان العربية» (en àrab). جريدة الغد, 26-01-2013. [Consulta: 25 novembre 2021].
* ↑ https://www.aau.edu.jo/en/successive-presidents

## Enllaços externs

* Lloc web de la Universitat Àrab d'Amman
# Niekochana

Niekochana (en polonès No estimada) es una pel·lícula polonesa del 1965 dirigida per Janusz Nasfeter amb un guió adaptat de la novel·la homònima d'Adolf Rudnicki. Se la considera un dels èxits més importants de Nasfeter en la direcció, i fins i tot fou exhibida com a part de la selecció oficial al Festival Internacional de Cinema de Sant Sebastià 1966.

## Sinopsi

Narra la relació tumultuosa entre una jove jueva polonesa anomenada Noemi i un estudiant polonès anomenat Kamil poc després de l'esclat de la Segona Guerra Mundial.

## Repartiment

* Elżbieta Czyżewska – Noemi
* Janusz Guttner – Kamil
* Włodzimierz Boruński – Enginyer Śliwa
* Aleksandra Leszczyńska – llogatera
* Adolf Chronicki – Alcalde
* Zdzisław Leśniak – Atos
* Edmund Karasiński – Goldfaden
* Stanisław Jaworski – Comissari
* Janina Karasińska – Esposa del comissari

## Referències

* ↑ Pel·lícules a la selecció de 1966 al web del Festival

## Enllaços externs

* Niekochana a filmweb.pl
* Niekochana a filmpolski.pl
* Imatges del rodatge de Niekochana a la Fototeka
# París-Roubaix 1962

La París-Roubaix 1962 fou la 60ªa edició de la París-Roubaix. La cursa es disputà el 9 d'abril de 1962 i fou guanyada pel belga Rik van Looy, que s'imposà en solitari en l'arribada a Roubaix. Segon i tercer acabaren els també belgues Emile Daems i Frans Schoubben.
76 ciclistes acabaren la cursa.

## Classificació final

| | Ciclista | Equip | Temps |
| 1 | Rik van Looy | Flandria-Faema-Clement | 6h 43' 57" |
| 2 | Emile Daems | Philco | + 25" |
| 3 | Frans Schoubben | Peugeot | m. t. |
| 4 | Joseph Planckaert | Flandria-Faema-Clement | m. t. |
| 5 | Raymond Poulidor | Mercier-BP-Hutchinson | m. t. |
| 6 | Jos Wouters | Solo-Van Steenbergen | + 2' 40" |
| 7 | Frans Aerenhouts | Mercier-BP-Hutchinson | m. t. |
| 8 | Jean Forestier | Gitane-Geminiani-Leroux | m. t. |
| 9 | Raymond Impanis | Flandria-Faema-Clement | m. t. |
| 10 | Guido Carlesi | Philco | + 2' 57" |

## Enllaços externs

* Web oficial
* Resultats a les-sports.info
* Resultats a cyclebase.nl Arxivat 2016-03-03 a Wayback Machine.
# Lluís Navarro i Miralles

Lluís Navarro i Miralles (Larraix, 1934 - Tarragona, 2023) fou un professor universitari i dinamitzador cultural català. Fill d'emigrats al protectorat espanyol al Marroc, estudià primària i batxillerat al Col·legi dels Germans Maristes de Tarragona. Entre 1956 i 1959 estudià dret i magisteri i, entre 1963 i 1967, cursà Geografia i Història. El 1972 elaborà la tesi doctoral sobre la guerra del Marroc. Des de 1971, s'integrà a l'equip docent de la delegació de la Facultat de Lletres, més tard Universitat Rovira i Virgili, on va ser molts anys director de l'Àrea d'Història Moderna. Lluís Navarro organitzà diversos congressos i seminaris i impulsà la creació de l'hemeroteca de la Caixa de Tarragona i l'Arxiu Històric del Port. Es jubilà el 2004 i el 17 de desembre de 2008 impartí la seva última classe magistral a l'edifici de la plaça de la Imperial Tàrraco. Ha escrit en diverses publicacions, com Universitas Tarraconensis, el Butlletí de l'Arxiu Bibliogràfic de Santes Creus, Estudis Altafullencs, Estudis Històrics i documents dels Arxius de Protocols, Pedralbes, Quaderns d'Història Tarraconense o Revista de Historia Económica. El 2005 publicà amb Jordi Blay Boqué Guia de Bonastre (Diputació) i el mateix any coordinà amb Francesc Olivé el IV volum de Valls i la seva història (Institut d'Estudis Vallencs).

## Referències

* ↑ Ramos Llauradó, Antonio «Dol a Tarragona: mor el professor de la URV Luis Navarro Miralles». Tarragona Digital, 10-03-2023 [Consulta: 15 febrer 2024].
* ↑ Güell, Manel; Rovira-Goméz, Salvador. Biografies de Tarragona. 3a ed.. Benicarló: Onada, 2010-2013, pp. 70-71.

## Bibliografia

* Magister Dilectus. Miscel·lània en homenatge al Dr. Lluís Navarro Miralles. Tarragona: Arola, 2009.
# Bjarne Stroustrup

Bjarne Stroustrup (Aarhus, 30 de desembre de 1950) és un informàtic danès, que va idear i desenvolupar el llenguatge de programació C++. És catedràtic de la Universitat Texas A&M.

## Referències

* ↑ Bjarne Stroustrup's Homepage
# Universitats de Hawai

Les universitats de Hawaii estan compostes de colleges i universitats ubicades a Hawaii.

## Institucions públiques
### Institucions de dos anys

* Hawaii Community College, Hilo
* Honolulu Community College, Honolulu
* Kapiolani Community College, Honolulu
* Kauai Community College, Līhu'e
* Leeward Community College, Pearl City
* Windward Community College, Kāne'ohe

### Institucions de quatre anys

* Universitat de Hawaii a Hilo, doctoral university a Hilo
* Universitat de Hawaii a Mānoa, doctoral university a Honolulu
* Universitat de Hawaii-West Oahu, baccalaureate university a Pearl City
* Universitat de Hawaii Maui College, baccalaureate university a Kahului, Hawaii

## Institucions privades sense ànim de lucre

* Brigham Young University Hawaii, baccalaureate university afiliada a la LDS Church a Lā'ie
* Chaminade University of Honolulu, master's university afiliada a l'Església Catòlica a Honolulu
* Hawaii Pacific University, a Honolulu
* Hawaii Tokai International College, college a Honolulu
* Remington College, Honolulu
* Akamai University, Hilo, Hawaii, Bachelor degree, Master Degree, Phd and Doctorate degree. Cited: Hawaii State Portal Arxivat 2014-09-26 a Wayback Machine.

## Institucions amb ànim de lucre

* Argosy University, Honolulu
* Hawaii Medical College, Honolulu, Hawaii
* Heald College, Honolulu
* University of Phoenix, Honolulu
* LIGS University, Honolulu

## Institucions especials

* Institute for Clinical Acupuncture and Oriental Medicine, Honolulu
* World Medicine Institute, Honolulu

## Referències

N/A

## Enllaços externs

* Department of Education listing of accredited institutions in Hawaii
# Federalisme mundial

El federalisme mundial és un moviment ciutadà global que propugna que a fi de garantir la pau al món i assolir una gestió ordenada dels afers humans d'àmbit planetari, cal que els pobles aconsegueixin que, mitjançant la federació, els estats renunciïn a alguns aspectes de la seva sobirania per a delegar-los en organismes supranacionals.
El principi d'organització política del federalisme mundial fou creat del 17 al 23 d'agost de 1947 a Montreaux, fruit de la tasca dels mundialistes. "Un mundialista és un tècnic que vol dotar els habitants del planeta dels mitjans amb què organitzar la democràcia a escala mundial".
Segons aquesta doctrina, la creació d'institucions i lleis supraestatals d'estructura federal ha de respectar, en tot moment, la idiosincràsia de les diverses nacions de la Terra. La personalitat de cada nació, les seves estructures sociopolítiques internes específiques, els seus costums i les seves tradicions, són perfectament compatibles amb la delegació simultània que el poder central faria de totes aquelles competències que no poden ser gestionades dins l'àmbit nacional, pel greu risc que impliquen d'afectar o perjudicar d'altres nacions de l'entorn. El federalisme mundial i el nacionalisme no s'oposen, sinó que es complementen i enriqueixen, i es fan seu el principi d'unitat en la diversitat. En canvi, mundialisme i federalisme mundial "s'oposen a estatisme (abús de poder dels Estats)".

## Referències

* ↑ Fontan, Pere. «El federalisme mundial». A: El civisme mundial i la pau. Barcelona: Editorial Claret, 1986. ISBN 84-7263-417-5.

## Vegeu també

* Federalisme
* Federalisme europeu

## Bibliografia

* Casteilla, André. «Fédéralime Mondial». A: Somme Mundialiste (en francès). París: Club Humaniste, 1975.
* Haegler, Rolf Paul. Histoire et idéologie du mondialisme (en francès). Zürich: Europa Verlag Zürich, 1972.
* Breton, Jean-Marie. Lemergence du droit mondial (en francès). París: Club Humaniste, 1993.
* Bordas Piferrer, Mariano. «Federalismo mundial». A: Mundialidad (en castellà). Barcelona: Hogar del Libro, 1982. ISBN 84-7279-139-4.

## Enllaços externs

* Moviment Federalista Mundial Arxivat 2013-02-20 a Wayback Machine.
# Okayama

Okayama (岡山市, Okayama-shi) és una ciutat del Japó, capital de la Prefectura d'Okayama, a l'illa de Honshu. La ciutat fou fundada l'1 de juny de 1889.
És el centre de serveis de l'àrea industrial del Sud-Okayama. Té indústries tèxtils, de fibres sintètiques, químiques, de pneumàtics, drassanes i foneries de coure. El port és molt important.

## Ciutats agermanades

* San José, Estats Units
* San José, Costa Rica
* Plòvdiv, Bulgària
* Bucheon, Corea del Sud

## Referències

* ↑ «Okayama». Gran Enciclopèdia Catalana. Barcelona: Grup Enciclopèdia Catalana.
# Nikolski (Oriol)

* Per a altres significats, vegeu «Nikolski».
Nikolski (en rus: Никольский) és un poble (un possiólok) de l'óblast d'Oriol, a Rússia, segons el cens del 2010 tenia 7 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].